Ganczer Gábor - Accent Hotel Management | Portfolio Rendezvények
Beosztás: ügyvezető igazgató, tulajdonos
Ganczer Gábor 1991-ben kezdte pályafutását az Accor Pannóniánál, Magyarország egyik legnagyobb szállodaüzemeltető vállalatánál. Rövid időn belül a Front Office vezetővé, majd értékesítés vezetővé vált a Mercure Budapest Buda szállodában, ahol értékes tapasztalatokat szerzett a konferencia és bankett világ területéről is. Ezután Csordás Imrével együtt fontos szerepet vállaltak a cég egyik legsikeresebb szállodájának, a Novotel Budapest Centrum megnyitásában. Az egykori Palace szálló értékesítés igazgatójaként, majd igazgatóhelyetteseként tevékenykedett. Innen került át később az Ibis Budapest Centrum szállodába, mint szállodaigazgató. A Ráday utca elején álló szálloda Gábor érájában is magasan az elvárások felett teljesített és elérte azt az elképesztő eredményt, hogy már az üzemelés 6. évében megtérült a fejlesztői befektetés. Az Ibis Budapest Centrum után a 2000 fős kongresszusi kapacítással bíró Novotel Budapest Congress szálloda igazgatóhelyettesi pozíciója következett, ami egyben a kongresszusi üzletág teljeskörű vezetését is jelentette. Gábor ebből a pozícióból távozott 2007. tavaszán, amikortól teljes állásban saját cége, az Accent Hotel Management ügyvezető igazgatójaként tevékenykedik.